CELEX: C2006/212/21
Language: da
Date: 2006-09-02 00:00:00
Title: Sag C-251/06: Anmodning om præjudiciel afgørelse indgivet af Unabhängiger Finanzsenat, Außenstelle Linz (Østrig) den 6. juni 2006 — Firma Ing. Auer — Bausoftware GmbH mod Finanzamt Freistadt Rohrbach Urfahr

2.9.2006   
            
            
               DA
            
            
               Den Europæiske Unions Tidende
            
            
               C 212/13
            
         Anmodning om præjudiciel afgørelse indgivet af Unabhängiger Finanzsenat, Außenstelle Linz (Østrig) den 6. juni 2006 — Firma Ing. Auer — Bausoftware GmbH mod Finanzamt Freistadt Rohrbach Urfahr
   (Sag C-251/06)
   (2006/C 212/21)
   Processprog: tysk
   Den forelæggende ret
   Unabhängiger Finanzsenat, Außenstelle Linz
   Parter i hovedsagen
   
      Sagsøger: Firma Ing. Auer — Bausoftware GmbH
   
      Sagsøgt:. Finanzamt Freistadt Rohrbach Urfahr
   Præjudicielle spørgsmål
   
               1.
            
            
               Såfremt stedet for den egentlige ledelse af et selskab, personsammenslutning eller juridisk person forlægges fra en medlemsstat, der har afskaffet kapitaltilførselsafgiften inden stiftelsen, til en anden medlemsstat, der på dette tidspunkt opkræver kapitaltilførselsafgift, er det da til hinder for kvalificeringen af sådanne selskaber, personsammenslutninger eller juridiske personer som kapitalselskaber »med hensyn til opkrævning af kapitaltilførselsafgift« i henhold til artikel 4, stk. 1, litra g), i direktiv 69/335/EØF af 17. juli 1969 (1), som affattet ved direktiv 85/303/EØF af 10. juni 1985, og artikel 4, stk. 3, litra b), i direktiv 69/335/EØF af 17. juli 1969, som affattet ved direktiv 85/303/EØF af 10. juni 1985 (2), at førstnævnte medlemsstat har givet afkald på opkrævning af kapitaltilførselsafgift, idet den har ophævet det relevante nationale retsgrundlag?
            
         
               2.
            
            
               Forbyder artikel 7, stk. 2, i direktiv 69/335/EØF af 17. juli 1969, som affattet ved direktiv 85/303/EØF af 10. juni 1985, at en medlemsstat, hvortil et kapitalselskab forlægger sædet for sin egentlige ledelse, at der opkræves kapitaltilførselsafgift i anledning af forlæggelse af sædet for den egentlige ledelse af de i artikel 4, stk. 1, litra a) og g), i direktiv 69/335/EØF af 17. juli 1969, som affattet ved direktiv 85/303/EØF af 10. juni 1985, anførte dispositioner, såfremt disse fandt sted på et tidspunkt, hvor sædet for kapitalselskabets egentlige ledelse befandt sig i en medlemsstat, der inden kapitalselskabets stiftelse har givet afkald på opkrævning af kapitaltilførselsafgift, idet den har ophævet det relevante nationale retsgrundlag?
            
         
      (1)  EFT L 269, s. 12.
   
      (2)  EFT L 156, s. 23.